Hukum melakukan perkara-perkara yang diharamkan semasa berihram sama ada terlepas dari dosa atau tidak terbahagi kepada empat hukum: 1. Tidak Berdosa dan Tidak Dikenakan Dam. laitu melakukan perkara-perkara yang dilarang tetapi diharuskan kerana hajat seperti:   ·      Lelaki memakai seluar kerana ketiadaan/ kehilangan kain. ·      Lelaki memakai kasut yang dipotong bahagian hujung jari dan tumit kerana ketiadaan selipar. ·      Mengikat sesuatu dengan perca kain kepada kemaluan lelaki berpenyakit Salisulbaul (tidak tus air kencing) ·      Mengangkat wangian seperti kasturi dengan tujuan memindahkannya dengan syarat masa mengangkatnya pendek. ·      Membunuh binatang buruan yang mengganas ·      Menyelematkan binatang buruan dari mulut binatang yang ganas dan binatang buruan itu menjadi mati. ·      Melakukan apa-apa perkara yang menjadi kenikmatan bersedap-sedap seperti memakai pakaian dan bau-bauan dengan keadaan lupa, jahil atau terpaksa.   2.     Berdosa Tetapi Tidak Wajib Bayar Fidyah. laitu kerana melakukan perkara-perkara larangan seperti berikut: ·      Berakad nikah. ·      Memandang dengan syahwat. ·      Menolong orang lain sama ada orang itu dalam Ihram atau tidak membunuh binatang buruan walaupun hanya dengan menunjukkan atau meminjamkan alat buruan. ·      Memakan binatang buruan yang diburu oleh orang lain untuknya. ·      Melakukan perkara-perkara yang diharamkan semasa Ihram ke atas mayat yang masih dalam Ihram.     3. Wajib bayar Dam Tetapi Tidak Berdosa.   a)     Memakai pakaian berjahit (bersarung bagi lelaki dan menutup muka bagi perempuan kerana hajat (keperluan). b)    Memotong / menghilangkan rambut atau kuku kerana sakit atau jahil. c)     Menghalau binatang buruan dengan tada tujuan untuk membinasakannya dengan sebab perbuatannya itu. d)    Menyembelih binatang buruan untuk dimakan kerana lapar yang darurat. e)    Terbinasa binatang buruan dengan sebab ditendang atau digigit oleh binatang tunggangnya tapa taqsirnya (kecuaiannya)   4. Berdosa Dan Wajib Bayar Dam.   laitu kerana melakukan perkara-perkara yang dilarang selain dari perkara-perkara yang dilarang selain dari perkara dan keadaan yang disebutkan di atas.   Kesimpulannya:   1.     Dam tidak menghapuskan dosa.   2.     Melakukan perkara larangan dalam Ihram, tidak berdosa jika dilakukan dengan terlupa, tidak sengaja, terpaksa atau jahil.